cyanic-selkie/wikianc huggingface dataset:
Հիպերինֆլյացիա
Հիպերինֆլյացիան դասակարգում են որպես առանձին տեսակ, քանի որ այն կործանման է տանում ապրանքա-դրամային հարաբերությունը և երկրի ֆինանսական համակարգը, քանի որ վստահությունը փողի նկատմամբ կորում է։ Փողը կորցնում է իր ուրույն դերը տնտեսության մեջ, որպես արժեքի չափանիշ, շրջանառության միջոց, կուտակման միջոց, վճարման միջոց։ Հիպերինֆլյացիայի պայմաններում նկատվում է գների արագ և անընդհատ բարձրացում, մարդիկ փորձում են ազատվել արժեզրկվող փողից որքան հնարավոր է շուտ։ Հիպերինֆլյացիայի շրջանը պետությանը ճգնաժամի մեջ է գցում։ Հիպերինֆլյացիային կարող է ուղեկցել պետության պարտքերը, զանգվածային սնանկությունը, բարտերի ավելացում առավելագույն չափով և դրամական միջոցներ գործածելուց հրաժարում, բնակչության աղքատացում`չկարողանալով գումար տնտեսել։
Հիպերինֆլյացիայի պատճառներն ու հետևանքները
1956 թվականին Ֆիլիպ Կագանը գրեց «Հիպերինֆլյացիայի դրամական դինամիկան» գիրքը, որը հաճախ դիտում են հիպերինֆլյացիայի և նրա հետևանքների առաջին լուրջ հետազոտությունը (չնայած «Ինֆլյացիայի տնտեսությունը» Կ.Բրեշիանի-Տուրրոնի գերմանական հիպերինֆլյացիան հրատարակվել է իտալերենով 1931 թվականին)։ Իր գրքում Կագան սահմանել էր հիպերինֆլյացիայի դեպք, սկսելով ամսից, երբ ինֆլյացիայի ամսական մակարդակը գերազանցում էր 50%, և ավարտում էր, երբ ինֆլյացիայի ամսական մակարդակը 50%-ից ցածր էր ընկնում և այդ տվյալները պահպանվում են առնվազն մեկ տարի։ Տնտեսագետները սովորաբեր հետևում են Կագանի նկարագրությանը այն մասին, որ հիպերինֆլյացիա առաջանում է, երբ ամսական մակարդակը ինֆլյացիայի գերազանցում է 50%-ը։ Գործնական տեսակետից, մենք հիպերինֆլյացիա եզրույթը կարող ենք կիրառել բոլոր դեպքերին, երբ ինֆլյացիան բավականին արագ է, որպեսզի լուրջ խաթարի դրանի հնարավորությունները իրականացնելու իր դասական գործառույթները որպես խնայողության միջոց, հաշվարկայյին միավոր և փոխանակման միջոց։ Դա արդեն կարող է սկսել տեղի ունենալ ինֆլյացիայի ավելի դանդաղ տեմպերի դեպքում:Այդպիսի սահմանումը կիրառելի կլինի այդպիսի դեպքերում, ինչպես Ռուսաստանը, Արգենտինան և Բուլղարիան 1990-ական թվականներին, եթե նույնիսկ ինֆլյացիան այդ երկրներում տարվա մեջ հասել էր ընդամենը մի քանի հազար տոկոսի, ինչը զգալիորեն փոքր է ամսական կտրվածքով 50 տոկոսը։
Որոնք են հիպերինֆլյացիայի առաջացման պատճառները? Պատասխանը մենք կարող ենք գտնել պարզ բանաձևի միջոցով, որը կոչվում է «փոխանակման հավասարում»` MV=PQ: Այս հավասարման մեջ M նշանակում է արժույթի քանակը, V նշանակում է արժույթի շրջանառության արագությունը, P նշանակում է գների մակարդակը և Q նշանակում է իրական ՀՆԱ։ Արագությունը` շատ թե քիչ հայտնի եզրույթ է։ Ներըմբռնողաբար, մենք դրա մասին կարող ենք մտածել ինչպես արագության, որով դրամական զանգվածը շրջանառվում է տնտեսության մեջ։ Փաստացի, սա ավելի ստույգ սահմանում է հարաբերակցությունը ՀՆԱ-ին (այսինքն P անգամ Q), բաժանումը դրամական զանգվածի վրա, M: Եթե ՀՆԱ-ի հավասրեցումը դրամական զանգվածին արտահայտենք P = MV / Q բանաձևի տեսքով, ապա կտեսնենք, որ գնի մակարդակի բարձրացումը կարող է առաջանալ հետևյալ գործոններից որևէ մեկի հետևանքով՝ դրամական զանգվածի ավելացում, արագության մեծացում, իրական ՀՆԱ-ի անկում, կամ դրանց ցանկացած կոմբինացիայի հետևանքով։ Փոխանակման հավասարեցման այս տարբերակը կարելիւ է անվանել «գնաճի հաշվառման հավասարեցում»։
«Գնաճի հաշվառման հավասարեցում» մեզ չի հուշում, որ հիպերինֆլյացիայիհստակ որևէ փուլ է։ Օրինակ Վենեսուելայի դեպքում, ավելի հավանական է, որ առաջնային պատճառը եղել է ՀՆԱ-ի անկումը, որը արդյունք էր սխալ վարած տնտեսական քաղաքականության և երկրի նավթային արդյունաբերության անկման։ Սակայն հիպերինֆլյացիայի պայթուն տեղի է ունենում երեք պատճառահետևանքային կապերի արդյունքում, որոնք P փոփոխականին վերագրում են գնաճի հաշվառման M, V և Q փոփոխականների արժեքները։ Հետադարձ կապ նշանակում է, որ ինֆլյացիայի մակարդակը կախված է ոչ միայն փոփոխման արագությունից՝ M, V և Q, այլ նաև այս երեք միավորների փոփոխման տեմպերը կախված են ինֆլյացիայի մակարդակից։ Հետադարձ կապի առաջին ուղին, որը գործում է արագության միջոցով(V), որը առաջանում է փողի գործառույթից՝ որպես արժեքի ժամանակավոր խնայողություն։ Հիպերինֆլյացիան խարխլում է արժեքի պահպանման գործառույթը, քանի որ այն հանգեցնում է նրան, որ աշխատավարձը բանկում կամ գրպանում պահելու փոխարեն նպատակահարմար է այն արագ ծախսել, քանի դեռ ապրանքի գները չեն բարձրացել։ Տնտեսագետները այս վարքագիծը անվանում են ակտիվների փոխարինում։ Դուք դադարում եք կիրառել բանկային հաշվեկշիռները որպես կարողության ապահով ժամանակավոր կուտակիչ և դրա փոխարեն, որքան հնարավոր է արագ, այն փոխարինում եք մեկ այլ ակտիվով, որը կպահպանի իր արժեքը։ Սպառողական ապրանքները հանդիսանում են այլընտրանքային տարբերակներից։
Այն բանից հետո, երբ մարդիկ ձեռք են բերում անհրաժեշ քանակությամբ սպառողական ապրանքներ, ակտիվների փոխարինումը անցնում է արտարժույթի։ Որքան հնարավոր է արագ, մարդիկ իրենց ռուբլին փոխում են վենեսուելական բոլիվարի կամ դոլարի կամ եվրոյի հետ։ Դա Ռուսաստանում տեղի ունեցավ 1990-ական թվականներին։ Կառավարությունը կարող է դանդաղեցնել ակտիվների փոխարինումը՝ սահմանելով հսկողություն սպառողական գների (օրինակ՝ քարտային համակարգ) և արտարժույթի նկատմամբ, սակայն սա իր թերությունները ունի:Նախ, այդպիսի ղեկավարման տարրեը ունեն հակված են լինել «չկնքված», մարդիկ այսպես թե այնպես կգտնեն եղանակ սպառողական ապրանք կամ արտարժույթ կուտակելու։ Երկրորդ, վերահսկողությունը մեծացնում է բիզնեսի վարման ծախսերը և դանդաղեցոնւմ է տնտեսության աճը։ Երրորդ, նույնիսկ, եթե ի սկզբանե վերահսկողության միջոցները արդյունավետ են, դրանք առաջացնում են ճնշված գնաճ, որը ավելի ակնհայտ ձևով կարտահայտվի, երբ վերահսկողությունը հանվի։ Հենց դա էլ տեղի ունեցավ Ռուսաստանում։ Վերակառուցման ժամանակ՝ մինչև 1991թվականի ավարտը վերահսկողությունը գների նկատմաբ հանգեցրեց ճնշված գնաճի, սակայն անընդհատ աճող ճնշված գնաճի, երբ 1992թվականի սկզբին վերահսկողությունը հանվեց, գնաճը մի քանի օրվա ընթացքում տարվա կտրվածքով հասավ ավելի քան 2000 տոկոսի։
Հետադարձ կապի երրորդ ուղին ինֆլյացիայի վրա ազդում է վերահսկող քաղաքականության միջոցով։ Գործընթացը ուղիղ է, սակայն հիպերինֆլյացիայի պայմաններում այն կարող է հուժկու լինել։ Հետադարձ կապի երրորդ ուղին սկսվում է, երբ հարկային մուտքերը աճում են ինֆլյացիայի ազդեցության տակ։ Որևէ կառավարություն դեռևս չի գտել այնպիսի հարկահավաքման եղանակ, որը թույլ կտա ակնթարթորեն հավաքել հարկերը։ Հարկերը, որոնք ստանում է պետությունը, միշտ հիմնված է տնտեսական գործունեության(եկամուտ, մանրածախ վաճառք, անշարժ գույքի արժեք կամ ինչ-որ բան) վրա։ Եթե ինֆլյացիան բացակայում է, ապա հարկերի ուշացումը չի ազդում դրա իրական արժեքի վրա։ Սակայն բարձր ինֆլյացիայի դեպքում գնողունակությունը ընկնում է։ Եթե ծախսերը մշտական են, ապա եկամուտները նվազում են, ինչն էլ հանգեցնում է բյուջետային դեֆիցիտի։ Տնտեսագետները ինֆլյացիայի միտումը անվանում են «Օլիվեր-Տանզիի էֆեկտ»։ Տանզիի էֆեկտի արդյունքներից մեկը հանդիսանում է դրամական միջոցների աճի տեմպերը։ Երբ պետությունը գումար է վատնում ընթացիկ գնման գործընթացների վրա՝ դրամական միջոցները մեծանում են, սակայն, սովորաբար նման ավելացումները հանգեցնում են դրամական միջոցների կրճատման, որը տեղի է ունենում, երբ պետությունը հավաքագրում է հարկերը։ Հիպերինֆլյացիայի Օլիվեր-Տանզիի էֆեկտը նվազեցնում է հարկային մուտքերի արժեքը։ Ծայրահեղ դեպքերում՝ պատերազմ, հեղափոխություն, հնարավոր չէ հարկերը հավաքել, որի հետևանքով բյուջետային դիֆիցիտը վերածվում է ֆիատ փողերի։
Ավստրիական դպրոցի մեկնաբանություն
Ռոտբարդ Մյուրեյի սահմանմամբ, բանկերի կողմից (այսուհետ Կենտրոնական բանկ) թղթադրամների թողարկումը ավելի քան «Կոշտ արտարժույթի» (ոսկի, արծաթ, մետաղադրամներ թանկարժեք մետաղներից պատրաստված) պահուստային ֆոնդն է, կարող է կոչվել ինֆլյացիա ։
Երբ կառավարությունը և բանկերը սկսում են նոր թղթադրամներ տպագրել, որը կարող է հանգեցնել որոշ ապրանքատեսակների գների բարձրացմանը, հասարակության մտածելակերպը կօգնի թուլացնելու առաջարկված ավելորդ փողի ազդեցությունը։ Քաղաքացիներին թվում է, որ գների բարձրացումը ժամանակավոր երևույթ է։ Այդ պատճառով մարդիկ սկսում են փող գնել, քանի որ նրանք հույս ունեն ապագայում դրանցով ձեռք բերեն մեծ քանակությամբ ապրանք։ Դրա արդյունքում գները բարձրանում են ավելի դանդաղ, քան փողի առաջարկի աճն է։ Կառավարությունը մարդկանցից ստանում է ավելի շատ ռեսուրսներ, քան սպասում էր, քանի որ այդ ռեսուրսների պահանջը ավելի է պակասում։
Սակայն շուտով քաղաքացիները սկսում են հասկանալ կատարվելիքը։ Նրանց մոտ առաջանում է տպավորություն, որ կառավարությունը փորձում է կիրառել ինֆլյացիան որպես լրացուցիչ հարկ և, որ գները այլևս չեն վերադառնալու նախկին մակարդակին։ Մարդիկ սկսում են ակտիվորեն ապրանքներ գներ, որը հանգեցնում է փողի պահանջարկի նվազմանը, և տեղի է ունենում գների բարձրացում, ինչը պայմանավորված է դրամական միջոցների պահանջարկի մեծացման հետ։ Դրական արդյունքը դրամական միջոցների պահանջարկի հետ կապված, կառավարության համար նվազում է։ Այս փուլը հանդիսանում է անկառավարելի գների աճի սկիզբ։
Արագ գների բարձրացումը, իր հերթին, հանգեցնում է դժգոհությունների` «փողի պակաս», և ստիպում է կառավարությանը տպել ավելի շատ անապահով գումար, որն էլ իր հերթին, հանգեցնում է ավելի մեծ արագությամբ գների բարձրացման։ Որոշ ժամանակ անց փողի արժեքը հավասարվում է զրոյի, գները դառնում են աստղաբաշխական, մարդիկ հրաժարվում են փողից և վերադառնում են բարտերին, արտադրությունը կանգնում է, մարդկանց այն մասը, ովքեր ֆիքսված եկամուտ ունեին (թոշակառուներ, հաշմանդամներ և այլն) հայտնվում են գոյատևման եզրին, մարդիկ կորցնում են աշխատանքի նկատմամբ, քանի որ նրանք ստիպված են մեծ ջանքեր գործադրել, որպեսզի կարողանան ազատվել աշխատած փողից փոխարինելով կոնկրետ ապրանքի հետ։
Այս փուլում տնտեսությունը գրեթե կործանված է, շուկան կաթվածահար, իսկ հասարակությունը գտնվում է կոլապսի եզրին ։
Հիպերինֆլյացիայի ռեկորդային օրինակներ
XX դարում հիպերինֆլյացիայի շատ թե քիչ վառ օրինակներ են, սակայն մինչ այդ էլ հիպերինֆլյացիայի դեպքեր ևս եղել են ։
Հունգարիա
Հունգարիայի դրամական միավոր պենգյոն 1945-1946 թվականներին դրամական շրջանառության ողջ պատմության մեջ հայտնի դարձավ ինֆլյացիայի ամենաբարձր մակարդակով։
1946 թվականի հունվարին շրջանառության մեջ դրվեց ադոպենգյո դրամական միավորը, որի արժեքը սկզբում հավասար էր պենգյո դրամական միավորի արժեքին, իսկ նույն թվականի հուլիսին այն կազմում էր արդեն 2000 տրիլիոն պենգյո։ Նույն ամսում թողարկվեց 1 միլիարդ արժողությամբ թղթադրամը։ Պենգյո (սեքստիլիոն կամ 1021 պենգյո)`Երկրի վրա ամենամեծ անվանական գնով թղթադրամը։ Հունգարիայում հիպերինֆլյացիան սահմանեց իր ժամանակների ռեկորդը ինֆլյացիայի ամսական կտրվածքով աճի մակարդակով, երբ 1946 թվականի հուլիսին այն կազմում էր 4,19 %, այսինքն գները կրկնապատկվում էին 15 ժամը մեկ։
Սակայն հունգարական ինֆլյացիան դադարեցվեց միայն մեկ ամիս անց։ 1946 թվականի օգոստոսի 1-ին տպագրվեց նոր դրամական միավոր`ֆորինտ, որի փոխարժեքի կուրսը կազմում  է մեկը 4 -ի, որը ևս հանդիսանում էր բացարձակ «ռեկորդ» աշխարհի բոլոր դրամական համակարգերում։
Գերմանիա, 1923—1924` փոստային նամականիշերի վերատպություններ
Անվանական գնի ֆիլատելիա կամ նամականիշի արժեք (անգլ.`surcharge)` վերատպություն, փոփոխվող կամ հաստատվող փոստային նամականիշերի անվանական գին։ Սովորաբար այդ նամականիշերն էին վերցնում, երբ անհրաժեշտ տեսքի նամականիշը առկա չէր, կամ դրոշմանիշերի առաքման ուշացման պատճառով, կամ իրավիճակի կտրուկ փոփոխման պատճառով, որ ժամանակ չի եղել պատրաստել կամ ստանալ համապատասխան նոր նամականիշ, կամ պարզապես եղած նամականիշերը օգտագործելու նպատակով։
10-20 պֆենիգ անվանական գնով դրոշմանիշերը այլևս պիտանի չէին փոստային վճարների վճարման համար (սովորական նամակի ծրարի վրա պետք է սոսնձեին հարյուրավոր այդպիսի նամականիշեր), այդ պատճառով սկզբում կառավարությունը գոյություն ունեցող նամականիշերի վրա կատարեց վերատպություն մինչև 10 գերմանական մարկ անվանական գնով, քանի դեռ չէր թողարկվել նոր նամականիշեր, բայց 1923 թվականին անիմաստ դարձավ նույնիսկ տպագրել նոր նամականիշեր մինչև 75 հազար գերմանական մարկ անվանական գնով, և ստիպված դրանց վրա տպագրեցին ավելի բարձր անվանական գին`մինչև 2 միլիոն գերմանական մարկ, ապա, հաջորդ փուլում` մինչև 50 լիլիարդ անվանական գնով, մինչև տեղի կունենար ֆինանսական համակարգի բարեփոխումները։
Նիկարագուա, 1987—1990
1980-ական թվականներին Նիկարագուայում, ըստ երևույթին, տեղի էին ունենում քաղաքացիական պատերազմ իշխանության եկած ձախ «սանդիստների» և ամերիակմետ «սամոսացիների» միջև։ Սանդիստները խնդիրներ ունեին ԱՄՆ հետ, որոնք, որպեսզի խորտակեին ԽՍՀՄ ազդեցությունը երկրում, կազմակերպեցին և ֆինանսավորեցին պարտիզանական պատերազմ երկրի սահմաններին (այնպես ինչպես Արգենտինայում) հատկապես հեռավոր սահմանին Սալվադորի հետ, որտեղ գտնվում էին ամերիկյան մատակարարման բազաները։
Դա հանգեցրեց արագ հիպերինֆլյացիայի, որը 1988 թվականին հասավ 30%-ի։ Արդյունքում, չորս տարիների ընթացքում անընդհատ նախորդ տարիներին թողարկված թղթադրամների վրա կատարվում էին վերատպություններ, տվյալ թողթադրամների անվանական գինը հազարից բարձրացավ մինչև 10 հազար։
1987-1991 թվականներին թղթադրամների վրա մակագրությունները կատարվում էին հասարակ սև տպագրական ներկով։ Այս մակագրությունները հաճախ շատ անորակ ձևով էին կատարվում` կամ թղթադրամի մի կողմում, կամ ծուռ, կամ վերև-ներքև շրջված, կամ էլ վատ տպված։ Այնքան հեշտ էր կեղծելը, որ շատ էին տարածված կեղծ թղթադրամները։
Մերձդնեստր, 1996 և 1998
Դա կատարվեց այն հանգամանք հետ կապված, որ մակագրությունները, որոնք տպագրված էին մանրագին արժեթղթերի վրա, 1993/94 թվականների օրինակները անմիջապես արժեզրկվեցին, և դրանց զգալի մասը այդպես էլ չդրվեց շրջանառության մեջ` իր աննշան անվանական գնի պատճառով։
Հիպերինֆլյացիան գրականության և մշակույթի մեջ
Գեղարվեստորեն հիպերինֆլյացիան հետաքրքիր է (Վայմարյան Գերմանիայում) նկարագրված է Ռեմարկի «Սև կոթող» վեպում։ Գիտաֆանտաստիկ գրականության մեջ հիպերինֆլյացիայի հարցը բարձրացրեց Ալեքսեյ Տոլստոյը «Ինժեներ Գարինի հիպերբոլոիդը» վեպում։
{{legend|#860101|Alert (ծայրաստիճան բացասական)}} {{legend|#fe8200|Warning (բացասական)}} {{legend|#fefe84|Moderate (ընդունելի)}} {{legend|#428284|Sustainable (նմուշային)}} {{legend|#b9b9b9|No Information (տվյալներ չկա)}}
Արտաքին հղումներ
Կատեգորիա:Գնաճ Կատեգորիա:Տնտեսական կոլապսներ Կատեգորիա:Տնտեսական ճգնաժամեր
Ստանիսլավ Բարանչակ
Ստանիսլավ Բարանչակ (Stanisław Barańczak, 13 նոյեմբերի, 1946, Պոզնան — 26 դեկտեմբերի, 2014, Նյուտոն, Մասաչուսետս, ԱՄՆ), լեհ բանաստեղծ, թարգմանիչ, էսսեիստ։
Կենսագրություն
Ստանիսլավ Բարանչակը ծնվել է 1946 թվականի նոյեմբերի 13-ին Լեհաստանի Պոզնան քաղաքում։ Ավարտել է Պոզնանի Ադամ Միցկևիչի անվան համալսարանի Լեհական բանասիրություն բաժինը (1969)։ 1967—1971 թվականներին եղել է Հոսանք (Nurt) ամսագրի խմբագրության անդամ։ Նրա բանաստեղծությունների առաջին ժողովածուն՝ Դեմքի շտկում, լույս է տեսել 1968 թվականին։ Եղել է Լեհաստանի բանվորական միասնական կուսակցության անդամ (1967-1969)։ 1973 թվականին պաշտպանել է ատենախոսություն Միրոն Բյալոշևսկու ստեղծագործության վերաբերյալ ու ստացել բանասիրական գիտությունների դոկտորի աստիճան։
Ստորագրել է 59-ի նամակը (1975), անդամակցել Բանվորների պաշտպանության հանձնաժողովին, ինչի պատճառով 1977 թվականին նրան արգելել են զբաղվել մանկավարժությամբ և հեռացրել են համալսարանից։ Եղել է իրավապաշտպանական շարժման ակտիվ մասնակից։ Դասավանդել է Պոզնանի ու Կրակովի ընդհատակյա համալսարաններում։
1980 թվականին դարձել է Համերաշխություն պրոֆմիության անդամ, վերադարձել համալսարան։ 1981 թվականից՝ Լեհաստանում ռազմական դրության հայտարարումից հետո, ապրել ու ստեղծագործել է արտասահմանում։ Դասավանդել է Հարվարդի համալսարանում, եղել է Փարիզի Zeszyty Literackie (1983) գրական ամսագրի հիմնադիրներից մեկը։ 1986—1990 թվականներին եղել է Նյու Յորքի The Polish Review եռամսյա լրագրի խմբագրության ադամ։ Ինչպես նաև անդամակցում է Լեհ գրողների ընկերությանը։
Ստանիսլավ Բարանչակի քույրը՝ Մալգոժատա Մուսերովիչը, բանաստեղծուհի է։ Ստանիսլավ Բարանչակը տառապել է Պարկինսոնյան հիվանդությամբ։
Ստանիսլավ Բարանչակը մահացել է 2014 թվականի դեկտեմբերի 26-ին ԱՄՆ Մասաչուսետս նահանգի Նյուտոն քաղաքում, թաղվել է 2015 թվականի հունվարի 3-ին Քեմբրիջի գերեզմանատանը ։
Ստեղծագործություն
Լեհական քնարերգության մեջ 1960-ական թվականներին սկիզբ առած նոր ալիքի խոշորագույն ներկայացուցիչն է։ Կատարել է փարգմանություններ անգլերենից, գերմաներենից ու ռուսերենից լեհերեն և լեհերենից գերմաներեն ու անգլերեն։ Թարգամել է Վիլյամ Շեքսպիրի, մետաֆիզիկ բանաստեղծների, ՅԱն Կոխանովսկու (անգլերենից թարգմանել է Շեյմաս Խինիի հետ համատեղ), Մենլի Ջերարդ Հոփքինսի, Էմիլի Դիկինսոնի, Տոմաս Ստերնզ Էլիոթի, Օսիպ Մանդելշտամի, Էդվարդս Էսթլին Քամինգսի, Էլիզաբեթ Բիշոպի, Ուիստան Հյու Օդենի, Պաուլ Ցելանի, Վիսլավա Շիմբորսկայայի և Զբիգնև Հերբերտի (անգլերեն), Շեյմաս Խինիի, Իոսիֆ Բրոդսկու և այլոց ստեղծագործությունները։
Ծանոթագրություններ
Կատեգորիա:Լեհ գրողներ Կատեգորիա:Լեհ բանաստեղծներ Կատեգորիա:Լեհ թարգմանիչներ Կատեգորիա:Պոզնան քաղաքում ծնվածներ Կատեգորիա:Բանասիրական գիտությունների դոկտորներ Կատեգորիա:20-րդ դարի բանաստեղծներ Կատեգորիա:20-րդ դարի թարգմանիչներ Կատեգորիա:Հարվարդի համալսարանի դասախոսներ Կատեգորիա:Բանաստեղծներ այբբենական կարգով
Երկքառակուսի հավասարում
Երկքառակուսային հավասարումներ, տեսքի հավասարումը, որտեղ a, b և c-ն տրված թվերն են, a-ն զրոյից տարբեր է, իսկ x-ը անհայտ է, անվանում են երկքառակուսային հավասարումներ։ \qquad(1) հավասարումը լուծելու համար ներմուծում են նոր փոփոխական՝ ։ Այդ դեպքում (1) հավասարումը դառնում է քառակուսային հավասարում y անհայտի նկատմամբ։ Եթե (3) հավասարումն արմատներ չունի, ապա այդ դեպքում ակնհայտ է, որ (1) հավասարումը նույնպես արմատներ չունի։ Իսկ եթե (3) հավասարումն արմատներ ունի, ապա դրանք, տեղադրելով (2) հավասարման մեջ y-ի փոխարեն, կստանանք x-ի նկատմամբ հավասարումներ։ Ստացված հավասարումների լուծումները, եթե դրանք գոյություն ունեն, կհանդիսանան (1) հավասարման լուծումներ։ Ակնհայտ է՝ (1) հավասարումն այլ լուծումներ չունի։ Լուծենք հավասարումը։ y=x^2 նշանակումից հետո (4) հավասարումը դառնում է y^2-3y+2=0 քառակուսային հավասարում։
Հվենք D-ն D=b2-4ac=9-8=1 այս ունի երկու արմատ x1 և x2      y1=-b+քառակուսի արմատD բաժանած 2a-ի ,որը հավասար է 3+քառակուսի արմատ 1բաժանած 2=2 y2=-b-քառակուսի արմատD բաժանած 2a-ի ,որը հավասար է 3-քառակուսի արմատ 1բաժանած 2=1 x1=քառակուսի արմատ2=(+)(-)քառակուսի արմատ2 x2=քառակուսի արմատ1=(+)(-)քառակուսի արմատ=(+)(-)1 այստեղից հետևում է ,որ (4) հավասարումը ունի 4 արմատ։
Կատեգորիա:Հավասարումներ
Black Symphony
Black Symphony, հոլանդական Within Temptation խմբի համերգային ալբոմ և DVD։ Ազատ արձակումը տեղի է ունեցել 2008 թվականի սեպտեմբերի 22֊24, երեք տարբեր հրատարակություններով, 2֊x սկավառակ DVD օրինակով, 2֊x սկավառակ CD տարբերակով, Blu-ray տարբերակով։
Ալբոմում
Black Symphony հատուկ համերգ հետևյալ խմբերի մասնակցությամբ՝ «The Metropole Orchestra», «the Pa’dam Choir» և հատուկ հյուրերը՝ Ջորջ Օստոկ (էքս֊Orphanage), Աննեկե բան Գիրսբերգեն, Agua de Annique և Քեյթ Կապուտոն Life of Agony։ 2008 թվականի փետրվարի 7֊ին Ռոթերդամում տեղի ունեցավ համերգ, որը հետագայում դարձավ սկավառակ։ Նիդեռլանդներում վաճառվել է ավելի քնի 100000 օրինակով։
Արտաքին հղումներ
Կատեգորիա:2008 ալբոմներ
Սևագլուխ դրախտապան
Սևագլուխ դրախտապան, դրախտապանների ընտանիքի թռչուն։ Բնադրող-չվող է, տարածված։
Արտաքին տեսք
Գեղանի կեցվածքով թռչուն է։ Մարմնի երկարություն 16-17 սմ է, թևերի բացվածքը՝ 2630 սմ, կենդանի զանգվածը՝ 23-30 գրամ։ Հասուն արուի գլուխը սև է, մարմինը վերևից՝ դարչնագույն-շիկակարմիր, թևերը՝ սևավուն, մարմինը ներքևից՝ դեղին։ Էգի մարմինը վերևից դարչնագույն-մոխրագույն է, ներքևից՝ փոփոխական բաց դեղին։ Երիտասարդն ավելի բաց գույնի է և խայտավոր, ներքնապոչը՝ բաց դեղին։ Արուներն անընդմեջ երգում են՝ տեսանելի տեղում նստած։ Բնակվում է բաց թփուտային տարածքներում՝ կիսաանապատներից մինչև ենթալպյան մարգագետիններ։ Սնվում է անողնաշարավորներով, սերմերով։
Կենսակերպ
Գարնանային վերադարձը՝ մայիսի առաջին տասնօրյակին։ Արուները էգերից 3-5 օր շուտ սկսում են միալար, հոգնեցուցիչ երգը։ Հարսանեկան զույգերը ձևավորվում են մայիսի երկրորդ տասնօրյակից հունիսի վերջը։ Զուգավորմանը համընթաց էգը զբաղվում է բնի կառուցմամբ (մայիսի երկրորդ տասնօրյակից մինչև հունիսի վերջը)՝ 5 օրվա ընթացքում (1 ժամում 10 անգամ շյուղեր է բերում բույն)։ Արուն ուղեկցում և պաշտպանում է էգին։ Բույնը գավաթաձև է՝ խոտաբույսերից հյուսված։ Բնադրում է գետնին, ցածր թփուտներին, հազվադեպ՝ ծառերին։ Ձվերը բներում հայտնվում են մայիսի վերջից։ Դնում է 22 մմ տրամագծով, բաց կապույտ՝ մուգ պտերով 3-5 ձու։ Թխսակալում է էգը' 13-14 օր։ Ձագերը բներում հայտնվում են հունիսի առաջին կեսից հուլիսի առաջին տասնօրյակը, կրկնակի բնադրման դեպքում՝ մինչև հուլիսի վերջը։ Անվտանգ պայմաններում բնից դուրս են գալիս կյանքի 9-10-րդ, վտանգի դեպքում՝ 7-8-րդ օրը։ Բնային կյանքում ձագերին կերակրում է էգը՝ միջատներով, սերմերով, ցորենի, գարու, վարսակի հատիկներով։
Աշնանային չուն՝ մինչև օգոստոսի վերջը։
1985 թվականից սկսած՝ նկատվում է թվաքանակի վտանգավոր անկում, ուստի անհրաժեշտ է անհատական պաշտպանության միջոցների կիրառում։ Սևի ու դեղինի գեղեցիկ համադրությամբ փետրավորման շնորհիվ որոշակի գեղագիտական արժեք է ներկայացնում հատկապես անազատ պայմաններում։
Կատեգորիա:Թռչուններ Կատեգորիա:Եվրոպայի թռչուններ
Տեցե սուլ Բրենտա
Տեցե սուլ Բրենտա (Tezze sul Brenta), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 10 404 մարդ (2008), բնակչության խտություն՝ 578 մարդ/կմ²։ Զբաղեցնում է 18 կմ² մակերես։ Փոստային ինդեքս 36056 ։ Հեռախոսային կոդ՝ 0424։
Ամառնա
Ամառնա AmarnaАмарна (Մ.Թ.Ա. 14 դ. սկիզբ)
Պատմություն
Նոր թագավորության սկզբնական շրջանում արվեստում երևան եկող նորամուծությունները նախապատրաստեցին անսպասելի թվացող այն փուլը, որն ընդունված է առանձնացնել որպես եգիպտական իրատեսական արվեստի զարգացման գագաթնակետ։ Մ.թ.ա. 14 դարի սկզբներին Ամենհոտեպ 4-րդ փարավոնը ավագանու և Ամոն-Ռա աստծու քրմության օրեցօր աճող իշխանությունը թուլացնելու նպատակով կատարեց սոցիալական և կրոնական բարեփոխություն՝ գլխավորելով մանր ստրկատերերի շարժումն ընդդեմ խոշոր ստրկատիրական ավագանու։ Ամենհոտեպ 4-րդի բարեփոխությունը, որն իր համարձակությամբ աննախադեպ էր Եգիպտոսի պատմության մեջ, հասցրեց այն բանին, որ կեղծ հայտարարվեցին բոլոր հին աստվածները, փակվեցին նրանց տաճարները, ոչնչացվեցին պատկերները, իսկ արևի խորհրդանիշ Ամոն-Ռայի փոխարեն որպես նոր միասնական աստվածություն հռչակվեց հենց արևը՝ Աթոնը։ Ամենհոտեպ 4-րդը գտնում էր, որ մարդուն մատչելի է անմիջականորեն հենց աստծու հետ հաղորդակցվելը։ Այդ առնչությամբ նա փոխեց նաև իր իսկ անունը՝ իրեն անվանելով Էխնաթոն Աթոնի Ոգի։ Էխնաթոնի բարենորոգության շնորհիվ բազմաթիվ փոփոխություններ կատարվեցին Եգիպտոսի կյանքում։ Մայրաքաղաքը Թեբեից փոխադրվեց Ախետաթոն, Աթոնի երկինք՝ ժամանակակից Թել-Էլ-Ամառնա (այստեղից էլ՝ «ամառնայի ժամանակաշրջան» անվանումը), որը վերստին կառուցեցին տեղական վարպետները։ Հին, այնքան կայուն թվացող ավանդույթները խախտվում էին։ Գրականության մեջ գործածվեց խոսակցական լեզուն, նրանով գրվում էին նույնիսկ հիմները։
Երկրի կյանքում այդպիսի կտրուկ փոփոխությունները նշանակալի վերափոխումներ առաջացրին նաև արվեստում։ Ամառնայի ժամանակաշրջանի լավագույն ստեղծագործությունները, որոնք հրապարակ եկան Էխնաթոնի կառավարման երկրորդ կեսին, աչքի են ընկնում իրենց մարդկայնությամբ և ներթափանցվածությամբ, հագեցած են կյանքի իրական շնչով, համակված ներքին մեծ հմայքով։ Նոր կերպարների որոնումները կապված էին Էխնաթոնի՝ հին կանոններից հեռանալու և կյանքին մոտենալու, նոր արտահայտիչ միջոցներ և պատկերագրական լուծումներ գտնելու ձգտման հետ։ Միևնույն ժամանակ հոգևոր կյանքում կատարվող փոփոխությունները մեծ մասամբ շոշափեցին կերպարվեստը։ Հում աղյուսից, միասնական պարզ հատակագծով արագորեն կառուցված Ախետատոնը շուտով սկսեց փլուզվել։ Դրանում հիմնական նորությունը տաճարներում սյունազարդ դահլիճների բացակայությունն էր և զոհարաններով հսկա գավիթների առկայությունը, քանզի եկեղեցական արարողություններն այժմ կատարվում էին բաց երկնքի տակ։ Այդ ժամանակաշրջանում ստեղծված լավագույնը Էխնաթոնի և նրա կնոջ՝ Նեֆերտիտիի դիմաքանդակներն են, որոնք ստեղծված են ռելիեֆներով։ Եգիպտական արվեստի պատմության մեջ առաջին անգամ երևացին թագավորի պատկերումներ ընտանեկան միջավայրում։ Ռելիեֆներում Էխնաթոնը մերթ հիանում է իր երիտասարդ և շատ գեղեցիկ տիկնոջով, մերթ նրանք երկուսն էլ պատկերվում են իրենց երեխաների հետ, մերթ աղջկա մահվան մահճի մոտ լաց լինելիս։ Աթոն աստծու արևային սկավառակը ամենուրեք տարածում է իր ճառագայթները, կարծես օրհնում է նրանց սերը և գործերը։ Մարդու հոգեկան էությունը դրսևորելու ցանկությունը վերափոխեց գեղեցիկի մասին նախկին պատկերացումները, որոնք հաստատում էին անագորույն տիրակալի ֆիզիկական ուժը և դաժան կամքը։ Ընդհակառակը, Էխնաթոնի դիմանկարային գլուխը՝ ծանրացած կոպերով, որոնք կիսով չափ փակում էին վշտալի աչքերը (մ.թ.ա. XIV դարի առաջին քառորդ, Բեռլին, Պետական թանգարաններ), կերտվել է նշանավոր քանդակագործ Թութմոսի արվեստանոցում, վկայում է մարդու կերպարի նոր քնարական մեկնաբանման մասին։
Այն մասին, թե ինչպիսի փոփոխություններ տողի ունեցան եգիպտական արվեստում՝ մարդկային գեղեցկության ըմբռնման ուղղությամբ, խոսում են նաև Նեֆերտիտիի երկու դիմանկարները, որոնցից յուրաքանչյուրը յուրովի կատարյալ է։ Սքանչելի է Նեֆերտիտիի գունազարդ մարմարե՝ բարձր թագով դիմանկարը (մ.թ.ա. XIV դարի առաջին քառորդ, Բեռլին-Դալեմ թանգարան)։ Թագուհու բարակ ու նուրբ պարանոցով սեգ գլուխը զարմացնում է շատ գեղեցիկ դեմքի հարթված գծերի կատարելությամբ, արտասավոր ներդաշնակությամբ, կոմպոզիցիայի զարմանալի ավարտվածությամբ, գույների հոյակապ զուգորդմամբ։ Կապույտ գլխարկը հյուսված է արծաթազօծ ժապավեններով, որոնցում փայլփլում են թանկարժեք քարերի՝ սարդիոնի, լազուրիտի և այլ քարերի գույները։ Ջերմ ոսկեփայլ մաշկը նրբերանգված է բարձր թագի պայծառ գույներով։ Մի փոքր դեպի առաջ ուղղված կզակը, ամուր փակված շուրթերը և բարձր մուգ հոնքերը դեմքին հաղորդում են ազնվաբարո զսպվածության, սեգության և միաժամանակ մեղմ կանացիության արտահայտություն։ Անավարտ է մնացել բյուրեղային ոսկեփայլ ավազաքարից կերտված, կյանքի շնչով, պատանեկան գեղեցկությամբ և անըմբռնելի ներաշնակությամբ համակված դիմանկարը (մ.թ.ա. XIV դարի առաջին քառորդ, Բեռլին,Պետական թանգարաններ)։
Արվեստում հաստատված նոր իդեալները, սակայն նույնպես շուտով փոխվում են յուրատեսակ կանոնների։ Էխնաթոնի անկանոն դիմագծերի թույլ ոգեշնչվածություն՝ մտախոհ հայացքով և դեմքի ձգված գծագրությամբ. գծեր,որոնք նկարիչները ձգտում էին պատկերել որքան հնարավոր է ճշմարտացիորեն, փոխանցվում են այլ դիմանկարների՝ ստեղծելով որոշակի ոճ ։
Չարաճճի տղա (քանդակ, Օսլո)
«Չարաճճի տղա» քանդակ (Slem gutt), քանդակ Նորվեգիայի մայրաքաղաք Օսլոյում ։
Ծանոթագրություններ
Կատեգորիա:Օսլոյի քանդակներ
Զեկի
Զեկի, լեռնագագաթ Թուրքիայում, Կոտուրի լեռնաշղթայի հարավային հատվածում։ Շրջապատի նկատմամբ զգալի բարձր է։ Նշանակված է Կովկասի 5-վերստանոց քարտեզում ։
Ծանոթագրություններ
Կատեգորիա:Վասպուրականի լեռնաշղթա Կատեգորիա:Վանի մարզի լեռներ
Ձորամիջի վանք
Ձորամիջի վանք հայ առաքելական միջնադարյան վանական համալիր Հայաստանի Լոռու մարզի Օձուն գյուղում ՝ բնակավայրից 1.5 կմ հարավ-արևելյան ուղղությամբ։ Օձուն - Այգեհատ ճանապարհից ձախ, Դեբեդի ձախափնյա ձորալանջին։ Ընդգրկված է Հայաստանի պատմության և մշակույթի անշարժ հուշարձանների ցանկում։
Պատմություն
Հոռոմայրի վանքի գոյության մասին առաջին տեղեկությունները վերաբերում են ավելի վաղ ժամանակներին։ Կա մի քանի ավանդություններ վանքի հետ կապված ։
1. Հիմնվել է Վասիդ անունով մի հույն իշխանի կողմից 13-րդ դարի սկզբներին Վասիդը Հայաստան է եկել որպես դեսպան, սակայն ծանր հիվանդությամբ տառապելով, ամոքվել է Հովհան Օձնեցու աղոթքների շնորհիվ։ Տեսնելով այս հրաշքը, նա հրաժարվում է աշխարհիկ կյանքից, կառուցում է վանքը, ուր և ճգնում է մինչև կյանքի վերջ։ Քանի որ վանքի հիմնադիրը հոռոմ էր, վանքը կոչվում է Հոռոմայր  ։
Ստորին հուշարձանախումբն աչքի է ընկնում միջավայրի հետ ունեցած ներդաշնակ կապով։ Անմատչելի դիրքով, մերձակա քարայրերի գոյությամբ միաժամանակ հանդիսացել է ապաստարան թշնամու հարձակումների ժամանակ։
Եկեղեցի զանգակատուն
Վիմական արձանագրությունում անվանվում է անվանվում է Սուրբ Նշան, որը տարածվել է ողջ հուշարձանախմբի վրա։ Թաղակապ դահլիճ է՝ պայտաձև խորանով։ Աղոթասրահի լայնական չափը (3.4 մ) մեծ է երկայնականից (2.6 մ)։ Խորանի անկյունային մասերի և արևմտյան պատի պահունակների վրա հենվում են չորս որմնակամարները, որոնք պահում են թաղածածկը և հետագայում հավելված զանգաշտարակը (1290 թվական)։ Արևմտյան պատը անմիջականորեն հարում է ժայռին, որի ստորին մասում շարված են նրբին զարդաքանդակներով խաչքարեր։ Արևմտյան պատի միջին մասից բացվում է դուռ դեպի ժայռափոր կլորավուն հատակագծով անձավը։ Հատակը պատած է տապանաքարերով։ Պատերը կառուցված են սրբատաշ բազալտե քարերով, որոնց չափերը ստորին մասում հասնում են մինչև 1.5 մ։
Բիաշ
Բիաշ (Biaches), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 380 մարդ, բնակչության խտությունը` 58.28 մարդ/կմ²։ Բնակավայրը զբաղեցնում է 6.52 կմ² տարածք։
Ձորամիջի վանք
Եկեղեցի զանգակատուն
Միակ հյուսիսային մուտքն ունի սլաքաձև վերջավորությամբ ոչ խոր փորված եզրակալ, որի երկու կողմում՝ կից քարերի վրա պատկերված են ողջ հասակով մեկ կանգնած հրեշտակներ՝ խաչը ձեռքերին։ Բարավորի հարթության վրա Քրիստոսի դիմաքանդակն է՝ ներքևից սահմանափակված զույգ դափնետերևներով։ Աջ ձեռքը բարձրացած է, իսկ ձախ ձեռքին ավետարան է՝ երկու կողմում Յ[ԻՍՈՒՍ] Ք[ՐԻՍՏՈՍ] մակագրությամբ։
Բիաշ
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 45 կմ արևելք։
Ձորամիջի վանք
Եկեղեցի զանգակատուն
Եկեղեցի-զանգակատան հետագայում կցված լինելն ակնհայտորեն երևում է նաև ներսից. հարավային կողմից առանձին պատ չունենալով, նրա թաղի և կամարի համար որպես հենարան ծառայում է միջին եկեղեցու քիվը։
Բիաշ
Տնտեսություն
2010 թվականին ուներ 272 աշխատունակ (15-64 տարեկան) բնակիչ, որոնցից ակտիվ էին 185-ը, իսկ ոչ ակտիվները` 87։ Ակտիվության ցուցանիշը կազմում է 68,0 %։ 185 աշխատունակ մարդկանցից աշխատել է 162 անձ (80 տղամարդ և 82 կին)։ Գործազուրկ են եղել 23 անձ (13 տղամարդ և 10 կին)։ 87 անաշխատունակներից 22 եղել են աշակերտներ կամ ուսանողներ, 45-ը` թոշակառուներ, իսկ 20-ը չեն աշխատել տարբեր պատճառներով ։
Ձորամիջի վանք
Եկեղեցի զանգակատուն
Զանգաշտարակն ունի ութ սյուն՝ մեկընդմեջ ութանկյուն և քառակուսի կտրվածքներով, որոնց հենվում են դեղնավուն ֆելզիտից սլաքաձև կամարները։
Բիաշ
Ծանոթագրություններ
Կատեգորիա:Ֆրանսիայի բնակավայրեր
Ձորամիջի վանք
Եկեղեցի զանգակատուն
Շինարարական արձանագրության համաձայնկառուցվել է 1187 թվականին Զաքարե և Իվանե սպասալարների կողմից։
Միջին եկեղեցի
Ձորամիջի վանքի համեմատաբար վաղ կառուցված շինությունն է։ Ենթադրվում է որ եկեղեցին կառուցվել է 12-րդ դարի կեսերին։
Արևելք-արևմուտք փոքր-ինչ ձգված երկթեք կտուրով թաղածածկ դահլիճ է։ Ունի կիսածրջանաձև խորան։
Միակ մուտքը հյուսիսից է, որը բացվում է դեպի եկեղեցի-զանգակատունը։
Կառուցված է կոպտատաշ, ծակոտկեն ոչ խոշոր բազալ քարերով։
Արտաքին ծավալային լուծմամբ, կցման ուղղաձիգ կարերով, քարատեսակով և մշակմամբ որոշակիորեն զատվում ՝ կից կառույցներից։
Փոքր եկեղեցի
Հարավային եկեղեցին է, որը ավելի շուտ մատուռ։ Հորինվածքով նման է թաղակապ դահլիճի՝ քառակուսուն մոտ համաչափություններով։
Արևելյան ճակատը շարքի մյուս կառույցների հետ գտնվում է նույն գծի վրա, ապա արևմտյանը միջին եկեղեցուց ետ է ընկած մոտ 2.5 մ։ Ծածկը կրելու համար միջին եկեղեցու հարավային պատին կից դրված է նոր պատ։
Միակ մուտքը արևմտյան կողմից էր, որի բարավորի արձանագրության համաձայն կառուցել են Հակոբի և Խալիի որդիներ Սարգիսը և Զաքարեն՝ 1201 թվականին։
Ունի երկլանջ կտուր՝ միջին եկեղեցու համեմատավելի ցածր դիրքով։ Կառուցված է սրբատաշ բազալտեոչ խոշոր քարերով։
Սուրբ Աստվածածին ժամատուն
Սուրբ Աստվածածին ժամատունը գտնվում է Սուրբ Նշան եկեղեցի-զանգակատնից 25 մ հյուսիսային ուղղությամբ։ Ընդարձակ սրահ է՝ հյուսիս-հարավ ձգվածությամբ։ Արևելյան պատի միջին մասում ունի ներքուստ կիսաշրջանաձև, արտաքուստ ուղղանկյուն եզրագծով խորան՝ նեղ պատուհանով։ Մեկական լայն պատուհաններ (կաղնե բարավորներով) կան խորանի եզրային պատերում։
Ծածկը չի պահպանվել։ Թաղերի և հենարանների հետքերի բացակայությունը, պատերի ոչ մեծ թանձրությունըհիմք են տալիս ենթադրելու, որ ժամատունըունեցել է փայտե ծածկ։ Արևելյան պատի մնացորդից երևում է, որ տանիքը եղել է երկլանջ։
Խորանի ճակատի արձանագրության համաձայն կառուցվել է 1301 թվականին՝ Իգնատիոս վարդապետի կողմից։
Օժանդակ շինություններ
Հուշարձանախմբին արևմուտքից հարող ուղղաձիգ ժայռի տարբեր մակարդակներում գտնվում են անձավներ՝ մի մասը ամրացված պատերով։ Հարավարևմտյան կողմի ժայռի միջին մասում գտնվում է մատուռ՝ բազալտե մաքարատաշ խոշոր քարերով։
Ծանոթագրություններ
Կատեգորիա:11-րդ դարի հայկական վանքեր և եկեղեցիներ Կատեգորիա:12-րդ դարի հայկական վանքեր և եկեղեցիներ Կատեգորիա:13-րդ դարի հայկական վանքեր և եկեղեցիներ Կատեգորիա:Լոռու մարզի հուշարձաններ Կատեգորիա:Լոռու մարզի տեսարժան վայրեր
Անդոա
Անդոա, Սապարո լեզվաընտանիքի մահացած լեզուներից է, որով խոսել են ադոացիները, ովքեր ապրել են Պերուի Պաստաս գետի ափին։ Անդաոացիները միանում են կեչուների հետ և սկսում են խոսել հարազատ լեզվով կամ պաստասական բարբառով, կամ էլ իսպաներենով։ Անդոայի վերջին կրողը մահացել է 1993 թվականին։
Արտաքին հղումներ
Կատեգորիա:Պերուի լեզուներ Կատեգորիա:Մեռած լեզուներ
Ուսուցիչը (ֆիլմ)
«Ուսուցիչը» («Учитель»), 1939 թվականի խորհրդային գեղարվեստական ֆիլմ, որը բեմադրել է ռեժիսոր Սերգեյ Գերասիմովը սեփական սցենարով։ Այս ֆիլմով սկսվել է Սերգեյ Ապոլինարիևիչի կինոկենսագրության «հեղինակային ռեժիսուրայի» շրջանը ։
Պրեմիերան կայացել է 1939 թվականի դեկտեմբերի 10-ին։
Ժապավենը երկու անգամ՝ 1963 և 1981 թվականներին, վերականգնվել է Գորկու անվան կինոստուդիայում։
1941 թվականին «Ուսուցիչը» ֆիլմի վրա աշխատելու համար ռեժիսոր Սերգեյ Գերասիմովը և գլխավոր կանացի դերակատար Տամարա Մակարովան արժանացել են Ստալինյան 2-րդ աստիճանի մրցանակի։
Սյուժե
Երիտասարդ մասնագետ Ստեպան Իվանովիչ Լաուտինը (Բորիս Չիրկով) Մոսկվայում ուսումն ավարտելուց հետո վերադառնում է հայրենի գյուղ՝ այնտեղ նոր դպրոց կառուցելու մտադրությամբ։ Այս լուրը ոգևորում է բոլորին, բացի Լաուտին ավագից, որը կոլտնտեսության նախագահն է։ Հայրը (Պավել Վոլկով) համոզված է, որ որդին չի կարողացել արժանապատվորեն դրսևորել իրեն մայրաքաղաքում, քանի որ նա տուն է վերադարձել առանց ոչնչի։
Սերունդների բախման հետ կապված սյուժետային գիշը զարգանում է ֆիլմի քնարական թեմային զուգահեռ։ Ուսուցչի ժամանումը խառնաշփոթ է առաջացնում երիտասարդ հարևան Ագրաֆենա Շումիլինայի (Տամարա Մակարովա) հոգում։ Իմանալով, որ Ստեպանն անընդհատ նամակներ է ուղարկում ինչ-որ մեկին, նա ենթադրում է, որ մեծ քաղաքում նա սիրել ընկերուհի ունի։ Լաուտինի մակարդակին համապատասխանելու համար Գրունյան մեկնում է սովորելու։
Սուպերմարկետ (հեռուստասերիալ)
«Սուպերմարկետ» (Superstore), ամերիկյան սիթքոմ, որի պրեմիերան կայացել է NBC հեռուստաալիքով 2015 թվականի նոյեմբերի 30-ին։ Շոուն ստեղծվել է Ջասթին Սփիտցերի կողմից, ով նաև գործադիր պրոդյուսերն է։ Սերիալը պատմում է Սենթ Լուիսում (նահանգ Միսսուրի) գտնվող «Cloud 9» անվանմամբ հորինված սուպերմարկետի աշխատակիցների մի խմբի մասին։ 2016 թվականի փետրվարի 23-ին հեռուստաալիքը երկարաձգել է սերիալը մինչև երկրորդ եթերաշրջան, իսկ նույն տարվա սեպտեմբերի 23-ին երկրորդ եթերաշրջանի էպիզոդների քանակը ավելացվել է մինչև ստանդարտ 22-ը։
Ուսուցիչը (ֆիլմ)
Ֆիլմի մասին
Արվեստի պատմության դոկտոր Սեմյոն Ֆրեյլիխը «Զրույցներ սովետական կինոյի մասին» գրքում գրել է, որ «Ուսուցիչը» և «Երիտասարդ գվարդիա» ֆիլմերը վերանայելիս ինքը նկատել է ինտոնացիոն նմանություն Տամարա Մակարովայի և Նոնա Մորդյուկովայի հերոսուհիների միջև։ Կինոգետը դա բացատրել է նրանով, որ Սերգեյ Ապոլինարիևիչը, աշխատելով դերասանների հետ, դերերն այնքան կոնկրետ է վերլուծել, որ «գերասիմովյան պլաստիկան անխուսափելիորեն բողբոջում է էկրանային կերպարում» ։
Սուպերմարկետ (հեռուստասերիալ)
2016 թվականի օգոստոսի 19-ին էկրաններին է հայտնվել շոուի հատուկ էպիզոդ՝ նվիրված Ամառային օլիմպիական խաղերին Ռիո դե Ժանեյրոյում։ 2017 թվականի փետրվարի 14-ին սերիալը երկարաձգվել է մինչև երրորդ եթերաշրջան, որը կրկին կազմված 22 էպիզոդներից։
Ուսուցիչը (ֆիլմ)
Ֆիլմի մասին
Ռեժիսորի խոսքով՝ «Ուսուցիչը» ֆիլմում նա փորձել է վերարտադրել ուրալյան գյուղի մթնոլորտը, որն իրեն ծանոթ է մանկուց։ Այդ պատճառով Սերգեյ Գերասիմովը ֆիլմում պահպանել է ուրալյան առոգանությունը, հագուստը, զարդարանքը և «պարտադիր ծածկոցով սնդուկները» ։
Սուպերմարկետ (հեռուստասերիալ)
Մշակում և նկարահանումներ
Սերիալը դարձել է այն երեք շոուներից մեկը, որոնք պատվիրել է NBC հեռուստաալիքը 2015 թվականի հունվարի 14-ին։ 2015 թվականի մայիսի 7-ին NBC-ն թույլատրել է ցուցադրել շոուն։ Սիթքոմը դարձել է Ռուբեն Ֆլեյշերի The District նոր ընկերության առաջին նախագիծը Universal-ի հետ կնքած երկամյա պայմանագրի շրջանակներում։ Ֆլեյշերը դարձել է պիլոտային էպիզոդի ռեժիսոր։
Ուսուցիչը (ֆիլմ)
Արտաքին հղումներ
Կատեգորիա:Խորհրդային ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:1939 ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Ռուսերեն ֆիլմեր Կատեգորիա:Խորհրդային դրամա ֆիլմեր Կատեգորիա:Խորհրդային կինոկատակերգություններ
Սուպերմարկետ (հեռուստասերիալ)
Քասթինգ
Լորեն Էշը դարձել է առաջին դերասանուհին, ով ստացել է դեր սերիալում 2015 թվականի փետրվարին ։ Նույն թվականի մարտին Շուտով դերասանական անձնակազմին միացել են նաև Կոլտոն Դանը, Մարկ Մակկինին, Նիկո Սանտոսը, Նիկոլ Բլումը և Բեն Ֆելդմանը ։
2015 թվականի մարտի 16-ին Ամերիկա Ֆերերան ստացել է կնոջ գլխավոր դերը, ինչպես նաև դարձել է շոուի պրոդյուսեր։ Ֆերերան ստացել է մի քանի առաջարկություն՝ նկարահանվելու տարբեր հեռուստասերիալների պիլոտային էպիզոդներում, սակայն անհայտ պատճառներով նա բոլոր տրված առաջարկություններից հրաժարվել է ։
Ալեքս Թըրներ
Ալեքս Թըրներ (Alex Turner, ), անգլիացի երաժիշտ, երգիչ և երգահան։ Նա է Arctic Monkeys անգլիական ալտերնատիվ ռոք խմբի վոկալիստը, կիթառահարը և երգ գրողը։ Ինչպես նաև Թըրները ձայնագրել է The Last Shadow Puppets անվանումով նախագիծ։ Նա գրել և կատարել է 2010 թվականին արտադրված Submarine կատակերգություն-դրամայի սաունդթրեքը։
Թըրները բարիտոն վոկալիստ է։
Վաղ շրջան
Ալեքսանդր Թըրները Փեննի և Դավիթ Թըրներների որդին է, ով սովորել է գերմաներեն և երաժշտություն Շեֆիլդի համալսարանում։ Որպես երեխա՝ Թըրները հաճախում էր դաշնամուրի դասերի։ Նա հաճախել է Շեֆիլդի Սթոքբրիջ ավագ դպրոցը (1997-2002 թվականներ) և իր անգլերենի ուսուցչի կողմից հիշատակվում է որպես «անսովոր մեկը, մի փոքր տարբեր, պայծառությամբ և խելացիությամբ, որ կարող էր լավ կերպով ծառայել իրեն։ Նա հումորի շատ յուրահատուկ զգացում ուներ։ Ալեքսի մոտ դուք կարող էին զգալ իրեն շարժող պոեզիա»։
Ալեքսն իր դեռաասության հիմնական մասն անցկացրել է Ռութս Մանուվայի նման ռեփերներին լսելով։ Նա ավելի ուշ սկսեց ուշադրություն դարձնել կիթառին The Strokes և The Libertines խմբերին լսելուց հետո։ Թըրները նաև հիանում էր The Beatles խմբով և ձգտում էր նմանվել նրանց։ Թըրները հաճախել է կիթառի մինչև 2001 թվականի ամանորը։
Թըրներն այժմ էլ է ասում, որ եթե չլիներ Arctic Monkeys խմբի հաջողությունը, ապա նա անգլերեն կսովորեր Մանչեսթերի համալսարանում։ Չնայած նա սիրում է կիթառ, բայց նշում է, որ նա անց է կացնում իր ժամանակի մեծ մասը երգերի երաժշտությունների վրա և նա ավելի շատ է լսում դրանք, քան գործիքավորում երաժշտությունը։
Arctic Monkeys
Խումբը ստորագրեց պայմանագիր Domino Records լեյբլի հետ 2005 թվականին հայտարարված պատերազմից հետո։ Նրանց առաջին ալբոմը եղավ Whatever People Say I Am, That's What I'm Not, որ թողարկվեց 2006 թվականի սկզբին, դարձավ ամենաարագ վաճառված առաջնային ալբոմը բրիտանական երաժշտական պատմության մեջ։ Խումբը մինչև այժմ թողարկել է ևս 4 ալբոմներ՝ Favourite Worst Nightmare (2007), Humbug (2009), Suck It and See (2011), և AM (2013), որոնք բոլորը բրիտանական վիճակագրություններում գրավել են առաջին հորիզոնականը։
Թըրների սկզբնական երգագրությունը Arctic Monkeys-ի հետ հետ հիմնված էր հատուկ հասկացությունների վրա՝ մասնավորապես իրենց Whatever People Say I Am, That's What I'm Not ալբոմում։ Այնուհետև նա ունեցավ ամելի բազմազան բովանդակությամբ երգեր, որոնցից հատկանշական են Humbug-ը և Suck It and See-ն։
2012 թվականի հուլիսին Թըրները պարզել է, որ նա գրու էր խմբի հինգերորդ ալբոմի երգերը, երբ շրջագայում էր ԱՄՆ-ով The Black Keys ալբոմով։
Arctic Monkeys խմբի AM ալբոմը շատ հաջողված է եղել։ Metacritic-ում ալբոմը ստացել է միջին հաշվով 81 միավոր։
The Last Shadow Puppets
2007 թվականի օգոստոսին նախատեսվում էր հայտարարել, որ Թըրները ձայնագրում մի ալբոմ Միլս Կեյնի, Ջեյմս Ֆորդի և Օուեն Փալեթի հետ։
Ալբոմը՝ The Age of the Understatement-ը, թողարվեց 2008 թվականի ապրիլի 21-ին և հասավ առաջին հորիզոնականին իր թողարկման առաջին իսկ շաբաթներին։ 2008 թվականին նրանք ավարտեցին փոքր համերգ։
Համագործակցություն
2008 թվականի հոկտեմբերին Թըրներն արեց իր առաջնախաղը որպես պատմվածագիր՝ կատարելով "A Choice of Three" -ի բառային ձայնագրությունը։ Թըրներն աշխատել է Դիզզե Ռասկալի հետ Arctic Monkeys-ի "Temptation Greets You Like Your Naughty Friend" և Ռասկալի Maths and English ալբոմի "Temptation" երգերի վրա։ 2011 թվականին Թըրները գրեց The Machine խմբի առաջին ալբոմի՝ Colour of the Trap-ի առաջին 6 երգերը։
Անձնական կյանք
Թըրներն ունեցել է երկու տարի տևողությամբ սիրավեպ Ջուան Բենեթի հետ 2005-2007 թվականներին։ Այնուհետև ն մինչև 2011 թվականի հուլիսն ապրում էր Ալեքսա Չանգի հետ Նյու Յորքում։ Այնուհետև նրա կյանքում է հայտնվում ամերիկացի դերասանուհի Արիել Վանդենբերգը 2011 թվականից մինչ 2014 թվականի սկիզբը։
Ծանոթագրություններ
Կատեգորիա:Անգլիացի երաժիշտներ Կատեգորիա:NME Awards մրցանակի դափնեկիրներ Կատեգորիա:Բրիտանացի երգահաններ Կատեգորիա:Անգլիացի երգիչներ Կատեգորիա:Անգլիացի կիթառահարներ
Շամգոնա
Շամգոնա (შამგონა), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։
Աշխարհագրություն
Աշխարհագրորեն Շամգոնա գյուղը տեղակայված է Կովկասյան տարածաշրջանում՝ արևմտյան Վրաստանում։ Գյուղը բազմիցս դարձել է ջրհեղեղների թիրախ։
Օիրեմեը շրջկենտրոն Զուգդիդ քաղաքի հետ միացված է ավտոխճուղով։
Բնակչություն
Ըստ 2014 թվականի մարդահամարի տվյալների՝ Ուչաշոնայի բնակչությունը կազմում է 1605 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։
Ծանոթագրություններ
Կատեգորիա:Զուգդիդի մունիցիպալիտետի բնակավայրեր Կատեգորիա:Վրաստանի գյուղեր
Էսենդարա
Էսենդարա, Էսենդերե, Էսենտերե, ձոր, ձորահովիտ Կիլիկիայում, Զեյթունի շրջանում, Ջահան (հնում՝ Պիռամոս) հետի հովտում ։
Ծանոթագրություններ
Կատեգորիա:Կիլիկիա
Էրղնութ Էոզի
Էրղնութ Էոզի, ճանապարհային կայան պատմական Փոքր Հայքում, Սեբաստիա քաղաքից մոտ 35 կմ հեռավորության վրա։ Հիշատակում է թուրք պատմիչ Քյաթիբ Չելեբին ։
Ծանոթագրություններ
Կատեգորիա:Ճանապարհային կայաններ այբբենական կարգով
Սոսանո
Սոսանո  (Sossano), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 4123 մարդ (2008), բնակչության խտություն՝ 206 մարդ/կմ²։ Զբաղեցնում է 20 կմ² մակերես։ Փոստային ինդեքս 36040 ։ Հեռախոսային կոդ՝ 0444։
Ծանոթագրություններ
Կատեգորիա:Իտալիայի բնակավայրեր Կատեգորիա:Իտալիայի քաղաքներ
Ալինա Արտերչուկ
Ալինա Սերգեյի Արտերչուկ (Алина Сергеевна Артерчук, ), ռուս ռեգբիստ և բասկետբոլիստ, ռեգբիի «Ենիսեյ-ՍՏՄ» ակումբում, Ռուսաստանի ռեգբի-15-ի և ռեգբի-7-ի կանանց և լողափնյա ռեգբիի հավաքականների խաղացող։ Ռուսաստանի միջազգային կարգի սպորտի վարպետ (30 հուլիսի, 2020) ։
Կենսագրություն
Պերմի «Օլիմպիական ռակետներ» ՄՊՄԴ-ի սան է, Ալինան իր մարզական կարիերան սկսել է բասկետբոլում՝ հանդես գալով Կունգուրի սեկցիայում՝ Վյաչեսլավ Սարապուլովի ղեկավարությամբ։ «Լիդերի» կազմում Ռուսաստանի Պերմի մարզի և քաղաքի բազմակի չեմպիոն, 2014 թվականի Պերմի երկրամասի առաջնության լավագույն խաղացող ։ 2012 թվականին Պերմի երկրամասի հավաքականի կազմում հանդես է եկել Ռուսաստանի դպրոցականների առաջնությունում, խաղացել է ՊՆԻՊՈՒ-Պ ակումբում՝ 13 համարի մարզաշապիկով (Պերմի պոլիտեխնիկական համալսարանի թիմը) 2012/2013 մրցաշրջանում (8 խաղ, միջինը 7,1 միավոր և 4,9 միավոր անդրադարձ մեկ խաղում) ։ Նաև խաղացել է Պերմի դեղագործական ակադեմիայի թիմում, 2014/2015 մրցաշրջանում հանդես է եկել «Զիրյաչկա» (Սիկտիվկար) ակումբի կազմում Ռուսաստանի բասկետբոլի Բարձրագույն լիգայում և Ռուսաստանի գավաթի խաղարկությունում (3 փոխանցում Նոգինի «Սպարտակի» դեմ խաղում)։
2016 թվականի նոյեմբերին Ալինան սկսել է խաղալ ռեգբի, հանդես է գալիս «Վիտյազում» (Պերմ) և նրա ավագն է։ Մոսկվայի առաջնության արծաթե մեդալակիր և լողափնյա ռեգբիի Ռուսաստանի չեմպիոն «Վիտյազի» կազմում (2017 թվականի առաջնության լավագույն խաղացող)։ 2017 թվականի հուլիսին ծովափնյա ռեգբիի հավաքական է հրավիրվել Եվրոպայի առաջնությանը մասնակցելու համար, որտեղ ռուսները հաղթանակ են տարել ։ 2019 թվականին Ռուսաստանի հավաքականի կազմում դարձել է ռեգբիի Եվրոպայի առաջնության բրոնզե մեդալակիր և նվաճել ռեգբի-7-ի Եվրոպայի առաջնությունը։ 2019 թվականի դեկտեմբերին հայտավորվել է Քեյփթաունում կայանալիք 2019/20 Համաշխարհային սերիայի փուլին մասնակցելու համար ։ Նույն թվականին Նեապոլում դարձել է ռեգբի-7-ի 2019 թվականի ամառային ունիվերսիադայի բրոնզե մեդալակիր (ներկայացրել է Մոսկվայի միջազգային ակադեմիան) և հանդես է եկել Դուբայի ռեգբիի փառատոնում որպես ռեգբի-7-ի երկրորդ հավաքականի խաղացող ։
Տոկիոյում 2020 թվականի Ամառային օլիմպիական խաղերի ժամանակ ընդգրկվել է Ռուսաստանի օլիմպիական կոմիտեի թիմի պահեստայինների թվում։ Նույն 2021 թվականին խաղացել է Եվրոպայի ռեգբիի առաջնության երկրորդ փուլում Մոսկվայում և հաղթել է Ռուսաստանի հավաքականի կազմում։
Արտաքին հղումներ
Կատեգորիա:Ռուս մարզիկներ
Գեորգի Սարգսյանց
Գեորգի Գեորգիի Սարգսյանց, հայկական ծագմամբ ռուսաստանաբնակ մարզական լրագրող և հեռուստամեկնաբան, որը հայտնի է «Футбольное обозрение» հաղորդման, մարզական խոշորագույն իրադարձությունների հեռուստատեսային ու ռադիոմեկնաբանությունների շնորհիվ։ Ռուսաստանի Դաշնության մշակույթի վաստակավոր գործիչ։
Կենսագրություն
Գեորգի Սարգսյանցը ծնվել է 1934 թվականի մարտի 16-ին Մոսկվայում։ Սովորել է Մոսկվայի միջազգային հարաբերությունների պետական ինստիտուտում։ 1954 թվականին Արևելագիտության ինստիտուտի և Մոսկվայի միջազգային հարաբերությունների պետական ինստիտուտի միավորումից հետո տեղափոխվել է Լենինգրադի պետական համալսարանի բանասիրական ֆակուլտետի լրագրության բաժին։
Առաջին աշխատանքային փորձերը կատարել է «Батумский рабочий», «Москва — Волга» թերթերում, Մոսկվայի անվան ջրանցքի տպագիր օրգանում, «Физкультура и спорт» ամսագրում։ ԽՍՀՄ պետական հեռուստառադիոյում աշխատել է 1959 թվականից։ Եղել է մեկնաբան, որ վարել է բռնցքամարտին, ֆուտբոլին, գեղասահքին նվիրված ռեպորտաժներ ։ 1960 թվականին առաջին անգամ որպես մեկնաբան եթերում վարել է Ֆիզկուլտուրնիկի օրվան նվիրված շքերթը։
Վարել է թեմատիկ ակնարկներ «Время» հաղորդման շրջանակնրում, «Գոլեր, միավորներ, վայրկյաններ» («Голы, очки, секунды»), «Футбольное обозрение» հաղորդումները։ Մեկնաբանել է 15 Օլիմպիական խաղեր, ֆուտբոլի աշխարհի և Եվրոպայի ավելի քան 30 առաջնություններ, ինչպես նաև բռնցքամարտի, ծանրամարտի, բիաթլոնի և գեղասահքի մրցաշարեր։ Դարձել է առաջին սպորտային մեկնաբանը, որ արժանացել է Ռուսաստանի մշակույթի վաստակավոր գործչի կոչում։ Հետագայում աշխատել է որպես հեռուստատեսային մեկնաբան «Եվրոսպորտ-Ռուսաստան» ալիքում ։ 1990-ական թվականների վերջին և 2000-ական թվականների սկզբին Առաջին ալիքում աշխատել է որպես հեռուստահեռարձակումների մեկնեբան իր գործընկերների հիվանդության կամ մայրաքաղաքից նրանց բացակայության դեպքում։
Արտաքին հղումներ
Կատեգորիա:Հայ լրագրողներ Կատեգորիա:Հայկական ծագմամբ ռուսներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Հայ հեռուստամեկնաբաններ Կատեգորիա:Ռուսաստանի Դաշնության մշակույթի վաստակավոր գործիչներ Կատեգորիա:Նովոդևիչյան գերեզմանատանը թաղվածներ Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ Կատեգորիա:Ռուս հաղորդավարներ
Արաներեն
Արաներեն, գասկոներենի բարբառ (Օկիտան լեզվի տեսակներից է, որը պատկանում է ռոմանական լեզուներին. տարածված է Ֆրանսիայի հարավում), որտեղ խոսում են Իսպանիայի հեռուներում՝ Վալ դ'Արան։ Ունի պաշտոնական տարածվածություն Իսպանիայում և 1984 թվականից սովորեցնում են դպրոցներում։ Տարածաշրջանի 90%-ը հասկանում է լեզուն, իսկ 65%-ը կարողանում է խոսել արաներենով։ Արանցիները կարողանում են խոսել կատալոներեն, իսպաներեն, ֆրանսերեն։
Աղբյուրներ
Կատեգորիա:Իսպանիայի լեզուներ
Ինչպես սկսել հեղափոխություն
«Ինչպես սկսել հեղափոխություն» (How to Start a Revolution), բրիտանական վավերագրական ֆիլմ Նոբելյան մրցանակի համար առաջադրված քաղաքական տեսաբան Ջին Շարփի գաղափարների մասին, ով հաճախ բնութագրվում է որպես ոչ բռնի հեղափոխությունների ամենանշանավոր հետազոտողներից մեկը։ Ֆիլմը նկարագրում է նրա գաղափարները և դրանց ազդեցությունն ամբողջ աշխարհում տեղի ունեցած հայտնի ապստամբությունների վրա։
Ստեղծում
Ֆիլմը ֆինանսավորվել է ռեժիսոր Ռուարիդ Էրոուի կողմից, իսկ լրացուցիչ ֆինանսավորումը հետարտադրության համար հավաքվել է Kickstarter քրաուդֆանդինգային վեբ կայքով ։
Ազդեցություն
«Ինչպես սկսել հեղափոխություն»-ը թողարկվել է 2011 թվականի սեպտեմբերի 18-ին  ։ Դա գլխավոր իրադարձություններից էր, որ տեղի էր ունենում Լոնդոնի գաղափարների բանկում՝ Radiohead խմբի համերգի հետ միասին ։
Արտաքին հղումներ
Կատեգորիա:Անգլերեն ֆիլմեր Կատեգորիա:2011 ֆիլմեր Կատեգորիա:Բրիտանական վավերագրական ֆիլմեր Կատեգորիա:Բրիտանական ֆիլմեր Կատեգորիա:Ոչ բռնի հեղափոխություններ Կատեգորիա:Ոչբռնություն
Դիսգրաֆիա
Դիսգրաֆիա, գրելու գործընթացի մասնակի խանգարում։ Դիսգրաֆիայի դեպքում լինում են կայուն կրկնվող սխալներ, որը պայմանավորված է գրի համար պատասխանատու բարձրագույն հոգեկան ֆունկցիաների թերզարգացմամբ։
Խոսքի խանգարումները տարբերվում են ձևով և արտահայտվածության աստիճանով։ Դրանք կարող են վնասել միայն խոսքի հնչյունաբանական կամ իմաստային կողմը, բառապաշարը, քերականական կառուցվածքը։ Բացի այդ, խանգարումները դրսևորվում են խոսքի արագության և սահունության փոփոխությամբ (օրինակ՝ կակազելու դեպքում), գրավոր խոսքի և ընթերցանության խախտումներով։